Rodoljub Roki Vulović
Rodoljub Roki Vulović (Bijeljina, 1. maj 1955) srpski je pevač, autor i izvođač, penzionisani profesor i direktor srednje poljoprivredne i medicinske škole.

Biografija 
Rođen je u noći između 30. aprila i 1. maja u Bijeljini. Svoju muzičku karijeru započeo je 1972. godine izdavši singlove „Kristina” i „Napustićeš me ti”. Nakon 1988. godine i albuma „Paša”, započinje koncertnu turneju po evropskim zemljama sa značajnim brojem srpske dijaspore. Osim „Paše” izdao je još šest albuma. Bio je direktor srednje poljoprivredne i medicinske škole a trenutno je u penziji.

Rat 
Tokom rata, centar Bijeljine je bio potpuno uništen, a Vulovićeva kuća je takođe bila oštećena.

Vulović je bio dobrovoljac u prvoj Semberskoj lakoj pešadijskoj brigadi, otuda i album „Semberski junaci”. Neke od pesama su posvećene njegovim prijateljima, neke saborcima, a neke komandantima. Sav prihod od prodaje albuma je otišao za tretman povređenih vojnika.

Nakon uspeha sa prvim albumom Roki odlazi u Gardu Panteri gde na inicijativu komandanta Pera Čolića izdaje album 1993. godine. Ovaj album tada igra ključnu ulogu dajući motivaciju i snagu vojsci, a Roki se njime proslavlja.

Crni bombarder (1995) je poslednji Rokijev ratni album, nakon čega će kasnije izdati albume „Zbog tebe” i „Otadžbini na dar”.

Ličnosti u pesmama 
Roki je u svojim pesmama veličao razne vojne komandante kao i svoje saborce iz rata:

 komandant drugog bataljona, Major Zoran Lopandić (pesma Zorane, Zorane);
 komandant Kikor (Hej Kikore);
 komandant Vlado Simić (Junaci iz 1. Semberske brigade);
 Branko Pantelić Panter (Panteru za sećanje);
 Mirko, komandant čete u odredu Mitra Maksimovića (Mirko, vojvoda);
 komandant druge Semberske brigade, Major Gavrilović (Gavrina brigada);
 kapetan Ljubiša Savić „Mauzer” (Panteri (Mauzer));
 pukovnik Pero Čolić (Pukovniče Čoliću);
 general Ratko Mladić (Generale, generale);
 Slobodan Pavlović (Otadžbini na dar).

Privatni život 
Rokijev pradeda dolazi iz Crne Gore. Rokijev otac, učesnik u Drugom svetskom ratu, biva zarobljen 1941. godine i poslat na rad u Nemačku odakle se vraća tek nakon rata. 

Supruga Jelica (filolog) je koautor brojnih Rokijevih pesama. Roki je otac dvoje dece, sina i kćerke. 

Tečno govori francuski i italijanski, a služi se i nemačkim.

Tokom života i turneja je bio u brojnim državama zapadne Evrope, sanja o posjeti Rusije, a jedina veća država u zapadnoj Evropi koju nije posetio je Španija.

Tokom '90-ih godina nebrojano mu je puta bio odbijen zahtev za vizu za SAD. Jedan od razloga, kako navode u ambasadi, bio je taj što je bio pevač revolucionarnih pesama i pesama koje su anti-američke i anti-nato.

Diskografija 
 Kristina (1972)
 Paša (1988)
 Semberski junaci (1992)
 Garda Panteri (1993)
 Junaci Kozarski (1994)
 Crni bombarder (1995)
 Zbog tebe (1997)
 Otadžbini na dar (2001)

Reference

Spoljašnje veze 
 Rodoljub Roki Vulović intervju za HelmCast (2017)
 Rodoljub Roki Vulović intervju za BALKAN INFO (2018)
 Gardijska brigada Panteri

Рођени 1955.
Музичари из Бијељине
Српски певачи
Фолк певачи
Припадници ВРС
Источно-босански корпус ВРС
Музичари из Републике Српске